[ca] Aquest Treball de Fi de Grau es basa en el disseny d'un esterilitzador de copes menstruals que aporti un valor afegit. Es tracta de crear una solució, un producte diferenciador, que faciliti l'ús de la copa i mostri a les dones que el conjunt dels dos productes resulta ser una gran opció tant per la salut menstrual com la del planeta. Per assolir l'objectiu i desenvolupar una proposta congruent, s'ha implementat la metodologia del 'Design Thinking', un procés de resolució creativa de problemes que està orientat a generar idees innovadores, centrant-se a entendre i donar solució a les necessitats dels usuaris. La comprensió i l'empatia amb les dones, el públic objectiu, ha estat essencial per a la canalització del projecte i la conceptualització del producte, ja que s'ha pogut passar de tot un conjunt d'idees més aviat desendreçades a la coneixença del punt final al qual arribar. Entre les fases d'ideació i desenvolupament ha estat necessari crear un prototip físic per a validar la funcionalitat del disseny definit. Aquest ha permès redirigir el model creat acabant de perfeccionar-lo per tal que s'adaptés als requisits exigits. S'ha obtingut un esterilitzador portable, apte per a qualsevol model de copa vaginal i polivalent, que no s'ha de fer servir a la cuina necessàriament. Finalment, en calcular el pressupost necessari per a comprovar la viabilitat de la seva fabricació, s'ha observat que es requereix una gran inversió inicial, però tenint en compte els costos de producció, s'ha previst que el dispositiu pot guanyar-se un lloc al mercat gràcies al seu valor afegit i a la diferència de preu assolida respecte a la seva competència.

[en] This project is based on the design of a menstrual cup sterilizer that provides an added value. It is about creating a solution, a differentiating product that facilitates the use of the cup and shows the women that the combination of the two products is a great option for both menstrual and planet health. To achieve the objective and develop a consistent proposal, the methodology of 'Design thinking' has been implemented. It is a creative problem-solving process that is oriented to generate innovative ideas, focusing on understanding and providing solutions to the needs of users. The comprehension and empathy with woman, the target, has been essential for the channeling of the project and the conceptualization of the product, since it has been possible to go from a set of unresolved idees to the knowledge of the final point to reach. Between the ideation and implementation phases it has been necessary to create a physical prototype to validate the functionality of the defined design. This has allowed to redirect the created model and to perfect it to adapt it to the requirements. It has been obtained a portable sterilizer, suitable for any model of vaginal cup and polyvalent, which does not have to be used necessarily in the kitchen. Finally, when calculating the necessary budget to prove the feasibility of its manufacture, it has been observed that a large initial investment is required, but considering the production costs, it has been foreseen that the device can win a place in the market thanks to its added value and the difference in price compared to its competitors.